Suuret huilut
Aurinko on mennyt.
 Värisen, uni pakenee silmistäni.
 Tiedän pimeässä unikoiden hehkuvan,
 ja kaukana huutaa jalopeura
 hirvittävää rakkauttaan.

 Tuntuu niinkuin jonkun kiihkeä hengitys
 leyhisi paljaalle rinnalleni.
 Punastuneena juoksen ulos
 viilentämään virrassa jäseniäni.

 Voi minua,
 on kuin jokainen puu suurena huiluna
 soittaisi yöhön villejä säveleitä!